News Update: ราคาทองคำในประเทศร่วงอีก 450 บาท หลุด 28,000 บาท รวม 2 วัน ราคาร่วงแล้ว 900 บาท ตัวเลขจ้างงานสหรัฐฯ ดีเกินคาด กดดันทองคำโลกร่วงหนัก - FINNOMENA
สมาคมค้าทองคำรายงานราคาทองคำไทยเช้านี้ (9 ส.ค.) ณ เวลา 9.29 น. ราคาทองคำแท่ง 96.5% ลดลง 450 บาท จากวันก่อนหน้า ราคาขายออกอยู่ที่ 27,550 บาท ราคารับซื้ออยู่ที่ 27,450 บาท
9 ส.ค. 2564

สมาคมค้าทองคำรายงานราคาทองคำไทยเช้านี้ (9 ส.ค.) ณ เวลา 9.29 น. ราคาทองคำแท่ง 96.5% ลดลง 450 บาท จากวันก่อนหน้า ราคาขายออกอยู่ที่ 27,550 บาท ราคารับซื้ออยู่ที่ 27,450 บาท
ด้านราคาทองรูปพรรณ 96.5% ราคาขายออกอยู่ที่ 28,550 บาท ราคารับซื้ออยู่ที่ 26,954 บาท
ก่อนหน้านี้ วันที่ 7 ส.ค. ราคาทองคำในประเทศ ปรับตัวลงไปแล้ว 450 บาท รวม 2 วัน จนถึงเช้านี้ ราคาปรับตัวลงไปแล้ว 900 บาท
ทั้งนี้ ราคาทองคำในตลาดโลกปรับตัวลงอย่างหนักในสัปดาห์ที่ผ่านมา จากตัวเลขการจ้างงานของสหรัฐฯ ที่ออกมาดีกว่าคาด โดยในเดือน ก.ค. ที่ผ่านมา ตัวเลขการจ้างงานนอกภาคการเกษตรเพิ่มขึ้น 943,000 ตำแหน่ง และอัตราการว่างงานลดลงเหลือ 5.7% สะท้อนถึงเศรษฐกิจสหรัฐฯ ที่เติบโตอย่างแข็งแกร่ง และอาจเป็นตัวเร่งให้ธนาคารกลางสหรัฐฯ ใช้นโยบายการเงินเข้มงวดเร็วกว่าคาด โดยเฉพาะการลดมาตรการกระตุ้นเศรษฐกิจผ่านการอัดฉีดสภาพคล่อง (QE Tapering) และการขึ้นอัตราดอกเบี้ย
ปัจจัยดังกล่าว ส่งผลให้ผลตอบแทนพันธบัตรรัฐบาลสหรัฐฯ ปรับตัวสูงขึ้นแตะ 1.3% ค่าเงินดอลลาร์แข็งค่า กดดันให้ราคาทองคำในตลาดโลกปรับตัวลงอย่างหนัก
ก่อนตัวเลขการจ้างงานประกาศ ราคาทองคำในตลาดโลกอยู่ที่ 1,800 ดอลลาร์/ออนซ์ หลังจากประกาศตัวเลขเศรษฐกิจ ราคาลดลงมากกว่า 100 ดอลลาร์ ไปทำจุดต่ำสุดที่ 1,688 ดอลลาร์/ออนซ์ ในค่ำคืนที่ผ่านมา ก่อนดีดขึ้นมาอยู่ที่ 1,740 ดอลลาร์/ออนซ์ ในเช้าวันนี้
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
News Update
ทองคำ
ทองคำแท่ง
ราคาทอง
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA